rlitschk/wikidir huggingface dataset:
Dr Rabbi Israel ben Elieser (ישראל בן אליעזר), bekannter as Baal Schem Tow (בעל שם טוב, ‚Bsitzer vom guete Naame‘, abkürzt Bescht; uf d Wält choo um 1700 z Okop bi Kamieniec-Podolski in Poole-Litaue; gstorbe am 22. Mai 1760 z Międzyborz in dr Wojewodschaft Podolie, Poole-Litaue) gältet as dr legendäri Begründer vo dr chassidische Beweegig im Juudedum. Wenn genau er uf d Wält cho isch, wäiss mä nit und e hufe Äinzelhäite vo sinere Biografii si legändehaft. Was mä aber fast ganz sicher wäiss, isch ass er zwäimol verhürootet gsi isch. Mit sinere zwäite Frau het er e Soon und e Dochder gha, und er isch im Mai 1760, am zwäite Daag vom Wuchefest Schawuot, im Schtetl Międzyborz z Podolien gstorbe. Si Dochder Odel (au as Hodel oder Adel bekannt) het zwäi Söön gha, wo bäidi au Rabbiner worde si: dr Rabbi Mosche Chajim Efraim vo Sedilkow und dr Rabbi Baruch vo Tulczyn und Międzyborz. Zu sine Läbzite het s kuum Brobleem wüsche de Chassidim und de Talmudiste gee und dr Bescht het si Beweegig as Däil vo dr jüüdische Orthodoxii gsee. Dr Bescht het Stellig für d Talmudiste und gege d Frankiste bezooge, wo im Jakob Frank dr Messias
Hüte verstoot mä under em Begriff vom Messianismus jeedi religiöösi Häilserwartig, aber vilmol au nid religiöösi politisch-soziali, wo s Ändi vo dr Gschicht und s Choo vom ene Retter und Erlöser erwartet. Gschichtsfilosofie wo brimär wältlig brägt si, wärde mit religiööse Vorstellige verchnüpft. Us däm entstoot denn d Dransformazioon vom Glaube an e persöönlige Messias zur Idee vom ene Ändi vo dr Gschicht, wo politisch-soziali Hoffnige erfüllt wärde. Us dere Hoffnig uuse häi sich immer wider soziali Beweegige bildet, wo s Ändi vo dr Gschicht und s Choo vom Messias häi welle beschlüünige. Messianischi Beweegige Sabine Brächter: Messianismus – Grundstrukturen einer Geisteshaltung, exemplifiziert anhand des Marxismus und des polnischen Messianismus (PDF-Datei; 212 kB) in: Mythos-Magazin, Oktober 2005, abgrüeft am 2. Juni 2012 Normdate: GND: 4038831-1 | LCCN: sh85083995
Under Ärdwermi verstoot mä Geothermii, d Wermi, wo im oberste Däil vo dr Ärdkruste gspiicheret isch und cha gnützt wärde diräkt as Wermi oder zum elektrische Stroom z erzüüge. churz für Ärdwermihäizig, wo mit Hilf von ere Wermibumpi dr Ärde, dr Luft oder em Grund- oder Oberflechiwasser Wermi entzooge wird, wo denn zum Häize vom ene Geböid benützt wird.
Under ere Messianische Beweegige verstoot mä mäistens e religiöös motiwierti Grubbierig, wo druf hofft, ass e göttlige Füerer (bald) uf dr Ärde wurd erschiine und d Menschhäit vom Liide und vom Mangel wurd erlööse. Si dauche vor allem im Juudedum, im Christedum, im Islam und im Buddhismus uf. Dr Begriff „Messias“ chunnt vom hebräische Wort משיח („Maschiach“) und bedütet „dr Gsalbti“. D Köönig vo Israel si dur d Salbig in iir Amt iigsetzt worde. Dr Ditel „Messias“ isch e Hohäitsditel, also vor allem e politische. Dr islamisch Ditel „Mahdi“, won em äänlig isch, bedütet hingege dr „Rächtgläitedi“. Dr christlig Begriff vom Messias bezieht sich uf e Jesus in dr Bedütig vom Häiland und Erlööser. Messianischi Beweegige hets immer wider im Juudedum, im Christedum und im Islam gee. Bsundrigs bi de Juude, wo d Gschicht von ene sit Joorduusige vo nazionaale Katastroofe und Verfolgige brägt isch, häi sich d Lüt immer wider lo verfüere zum an e noochi Erlöösig z glaube. Das het zur Zit vom Röömische Riich zu Ufständ gfüert, wo d Antwort vo de Röömer druf Versklaavig und Verdriibig us Eretz Israel gsi isch. In dr Diaspora het sich vor allem in Zite vo antijüüdische Progroom dr Messianismus verbräitet.
De Theodor Heuss (* 31. Januar 1884 z Braggene; † 12. Dezember 1963 z Stuegert) isch en dütsche Politiker, Journalischt und Politikwisseschafter gsi. Er isch vo 1949 bis 1959 de erschti Bundespräsident i de Gschicht vo de Bundesrepublik Dütschland gsi. De Heuss isch z Braggene ufgwachse und het z Haalbrunn s Gymnasium bsuecht. Aaschlüssend het er z Münche und z Berlin Nationalökonomie, Literatur, Gschicht, Philosophii, Kunschtgschicht und Schtaatswüsseschafte gstudiirt. Nach em Studium isch er politische Redakteur gsi und im 1908 het er d Elly Heuss-Knapp ghürote. Vo 1924 bis 1928 und vo 1930 bis 1933 isch de Heuss Abgeordnete im Dütsche Reichstag gsi, z erscht für d Dütsch Demokratisch Partei (DDP), nach de Fusion vo de DDP mit de Volksnationale Riichsvereinigung zu de Dütsche Staatspartei (DStP) für di. Bi de Abstimmig über s Ermächtigungsgsetz vo de Nazis am 23. Mörz 1933 het er mit sine Fraktionskollege für s Gsetz gstumme, übwohl er sich in de Fraktion für en Ablehnig usgschbroche gha het. Im Juli 1933 isch ihm sis Abgordntemandat aberkannt worde, wil er uf em Wahlvorschlag vo de SPD gwählt worde isch. Im 1936 het er es Publikationsverbot übercho und im 1942i hei alli dütsche Zitige d Aawisig übercho, kei
Dr Jakob ben Lejba (hebr.: יעקב פרנק, äigentlig Jankiew Lejbowicz) (* 1726 z Korolówka, Podolie, Poole-Litaue; † 10. Dezämber 1791 z Offebach am Main) isch e ostjüdische religöse Füerer gsi. Er isch 1759 z Warschau römisch-katholisch uf e Naame Jakob Joseph Frank dauft worde, und er isch z Poole-Litaue äine vo de Erste gsi, wo brobiert het s Schtetl ufzdue, so dass d Juude, wo dört gläbt immer no in ungünstige, middelalterlige Verheltniss gläbt häi, e Zuegang zur modärne Wält wurde bechoo. Anders as in Westöiropa, wo zu deere Zit dr Moses Mendelssohn und anderi d Ufkläärig as Haskala under de Juude verbräitet häi, het dr Frank mit Hilf vom jüüdische Messianismus brobiert, ungebildeti, liichtglöibigi osteuropäischi Juude z verlocke. Er het sich as dr wiidergeboreni Messias usgee und sini Aahänger welle drvo überzüüge, as dr Talmud kä Sinn wurd mache. Er het iiri schlächte Lääbensverheltnis uf d Dröiji zur Tora zruggfüert, wo mit em Talmud wurd zämmehänke. Dorum het er festgläit, ass es nöötig sig, ass d Juude zum Christedum wurde konwerdiere. Dr Frank isch zum Dank drfür, ass er Katholik worde isch, vom polnische König August III. in d Szlachta erhoobe worde. Si Kontra-Talmudismus oder au Frankismus het bis
Noach (au Noah, Noé oder Noe; hebräisch נֹח Noaḥ, נוֹח Nōaḥ „Rueh“, arabisch نوح‎ Nuh, DMG Nūḥ) isch lut em Buech Genesis vo dr Biible dr zäänt Urvater noch em Adam gsi. Wil er sim Glaube immer dröi bliibe isch, het en Gott usglääse, und iim befoole, en Arche z baue, won er denn druf mit siner Familie und eme Bäärli vo jeedere Dierart d Sintflut überläbt het. Noch dr Biible göön alli Völker, wo denn bekannt gsi si, uf em Noach sini Söön zrug. Dr Sem isch dr Stammvater vo de Semite im Middlere Oste gsi, dr Ham vo de dunkelhütige Völker vo Afrika und dr Japhet vo de Öiropäer. In dr Folg vo de Gschlächter in dr Biible isch dr Noach au dr zäänti Vorfaar vom Abraham, was, wenn dr Abraham e historischi Person weer, wurd bedüte, ass mä dr Noach in s früeje 3. Joorduusig v. d. Z. müesst iiordne. Jürgen Ebach: Noah. Die Geschichte eines Überlebenden. Evangelische Verlagsanstalt, Leipzig 2001. Bernhard Kirchmeier: Der Noachbund. Eine umfassende Analyse. Grin, München 2009, ISBN 978-3-640-48301-3. Gabrielle Oberhänsli-Widmer: Biblische Figuren in der rabbinischen Literatur. Gleichnisse und Bilder zu Adam, Noah und Abraham im Midrasch Bereschit Rabba. Lang, Bärn 1998. Elie
Karwòòlda isch e politischi Gmeind im Karwòòldnertal und ghört zur Region Plessur im Schwiizer Kanton Graubünde. Syt em 1. Jänner 2010 bestoot d Gmeind Karwòòlda us de fusionierte Gmeinde Karwòòlda, Malix und Parpan. Karwòòlda liit 8 km südlich vu dr Kantonshauptschtadt Khûr am Passwäg zur Lenzerheid. Khiimzelle vu dr Sidlig isch di um 1150 vermuetlich vu de Freiherre vo Vaz gstifteti Prämonstratenserabtei Kloster Karwòòlda, es Tochterkloster vum süddütsche Roggeburg. In Karwòòlda lebed zurziit 2121 Iiwohner (Stand 31. Dezember 2022). Die Zahl kann aber innerhalb vu eim Johr stark wariiere. In de Wintermönet stigt d Zahl vu den Iiwohner schnäll aa, wil vili Saisonniers us allne Teil vu Öiropa i de Wintersportbetriib und Hotel gu schaffe khömed. Dr Karwòòldner Gmeindvorschtand (Gmeinderat) zäut siebe Metglieder (inkl. Gmeindbräsident). Ralf Kollegger isch Gmeindbräsident (Stand 2010). Mährmals im Johr findät e Gmeindversammlig statt. D Gmeinde Karwòòlda bietet e guet usbouti Infrastruktur. In dr Gmeinde git s mehreri Handwärks- und Dienstleischtigsbetrib, e Elektrizidädswärk, Bouundernämige, Fläischdrocknereie un ds Mineralwasserunternääme in Passugg. Commons: Churwalden – Sammlig vo Multimediadateie Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Normdate: GND: 4127101-4 | LCCN: n86082391 |
È Uusfaarsignaal (Abkürzig Asig, AS) isch è Ysèbaasignaal mit ènèrè bschtimmtè bedryblichè Fungtion. È Uusfaarsignaal isch s letschte in Faartrichtung uffgschtellte Hauptsignaal in èm Baanhof, wo bi nèrè Faart dè freiè Streggi zuè bassyrt wörd (diè frei Streggi fangt abber nit am Uusfaarsignaal selber aa, sondern uff dè Höchi vum Yfaarsignaal i dè Gegèrichtig). Kein Zug darf uss ènèm Baanhof ohni Zuèschtimmig vum Faardiènschtleiter abfaarè. Im Regelfall git dè Faardiènschtleiter d Erlaubnis für d Abfaart durch Uusfaarsignaal, wo nèr uff Faart stellè duèt. D Faartschtellig vum Uusfaarsignals isch zum eintè vo dè vollschtändigè Yschtellung von èrè Faarschtrõß bis i s Streggègleis abhängig, zum andrè abber au devò, dass dè folgendi Abschnitt frei isch. Sell cha entwedder - wenn s ein git - durch dè Strèggèblogg sichergschtellt wörrè, wo technisch sicherschtellt, dass d Streggi frei isch, odder durch èn entschprechends Zugmeldevofaarè. D Pflicht für d Uusrüschtig mit Uusfaarsignaal ergit sich us § 14 Absatz 3 EBO. Si gildet uff allnè Hauptbaanè un Nebbèbaanè, wenn mit mee wiè 60 km/h uusgfaarè wörrè söll. Isch es Uusfaarsignaal vom Baanschteig uus nit immer z sää, wörd sellèm sini Faartschtellig mit èm Faartaazeiger aazeigt, sellè isch im Baanschteigberych aabrocht. Dè Aazeiger bschtòt us èm wyß
Dr Woody Allen (bürgerlich syt 1952 Heywood Allen, * 1. Dezämber 1935 z Bronx, New York as Allan Stewart Koningsberg) isch en amerikanische Reschissöör, Broduzänt, Komiker, Autor, Schauspiler und Musiker. Nebe de über 50 Film als Dräibuechautor und Reschissöör het er zahlrychi Erzählige, Theaterstück und Kolumne gschribe. Drüber uus isch er passionierte Jazzmusiker. Dr Allen isch eine vo de broduktivste Filmreschissöör vo üsere Zyt. Er isch 24mal fir dr Oscar nominiert worde und hed di Uszeichnig viermal bechoo: 1978 fir Dr Stadtneurotiker i de Kategoriie Beste Reschissöör und Bests Dräibuech, 1986 mit Hannah und iire Schwestere und 2012 mit Midnight in Paris jewils fir s beste Dräibuech. Dr Allen hed die Uszeichnige nie persönlich entgägegnoo. 1965: Was gibt's Neue, Pussy? (What's New Pussycat?) as Victor Shakapopulis 1966: What's Up, Tiger Lily as Narrator 1967: Casino Royale as Dr. Noah/Jimmy Bond 1969: Woody, der Unglücksrabe (Take the Money and Run) as Virgil Starkwell 1971: Bananas as Fielding Mellish 1972: Mach's noch einmal, Sam (Play It Again, Sam) as Allan Felix 1972: Was Sie schon immer über Sex wissen wollten, aber bisher nicht zu fragen wagten (Everything You Always Wanted to Know about Sex, But Were Afraid to Ask) as Victor Shakapopulis/Fabrizio/The
Westöiropa bezäichnet d Länder im Weste vo Öiropa, aber was drzueghöört isch je noch em Konteggst verschiidle. D Gränze vo Westöiropa si lang vo de Machtverheltniss wääred em Chalte Chrieg bestimmt worde. Öiropa isch vo dr Middi vom 20. Joorhundert aa dur dr sogenannt Iisig Vorhang in zwäi Helfte drennt gsi. E genauji Underschäidig in West- und Ostöiropa isch hüte schwiirig und wird vilmol vermiide. Im Bezug uf d Gschicht vo dr Nöizit umfasst Westöiropa die Länder, wo relatiiv früe Erfaarige mit Demokratii bzw. konstitutionelle Monarchie, Rächts- und Nazionaalstaatligkäit gmacht häi, also vor allem Frankriich und s Veräinigte Köönigriich, d Niiderlande und Belgie. Denn wird dr Begriff verwändet, zum Länder wie Dütschland, Italie oder Spanie uszschliesse, wo die (politische) Charakteristika vo dr Modärne erst wääsentlig spööter ufdräte si und wo s no bis wit ins 20. Joorhundert autokratischi und diktatorischi Regierigsforme gee het. Zur Zit vom Chalte Chrieg het mä die öiropäische Länder zu Westöiropa zämmegfasst, wo määrtwirtschaftlig orientiert gsi si, im Geegesatz zu de blaanwirtschaftlig usgrichdete Länder vo Ostöiropa, wo as Ostblock bezäichnet worde si. Vor dr Erwiterig vo dr EU und dr NATO gege Oste het mä dr Begriff denn für die Länder vo Öiropa brucht, wo Mitgliid
Dr Ibrahim Pascha al Wali (arabisch إبراهيم باشا‎) (uf d Wält choo 1789 z Nusretli im Osmanische Riich; gstorbe am 10. November 1848 z Kairo) het as osmanisch-egüptische General im Osmanisch-saudische Chrieg kämpft und in dr Griechische Revoluzioon, het Sürie erooberet und isch denn Wali (Guwernöör) vo Sürie und Palestina gsi. 1848 isch er Wali vo dr osmanische Browinz Egüpte worde. Ibrahim isch as dr eltist Soon vom Muhammad Ali und dr Emine z Nusretli (em hütige Dorf Nikiforos im Regionalbezirk Drama) uf d Wält choo. Dr Ibrahim isch im nordgrischische Kavala ufgwaggse. Nochdäm dr Muhammad Ali si Macht noch dr franzöösische Bsetzig gege d Mamluke und gege die osmanischi Zentralregierig het chönne verdäidige, isch er am 9. Juli 1805 zum osmanische Guwernöör ernennt worde und het si Frau und sini Kinder, drunder au dr Ibrahim, uf Kairo lo choo. Dr Ibrahim het er denn sofort Kommandant vo dr Zitadälle vm Saladsin z Kairo gmacht. Die osmanischi Regierig het denn d Absicht ghaa, dr Muhammad Ali abzsetze, er het ere denn 1806 versproche, e Dribut z zaale, für dass er witer döf Guwernöör bliibe und het dr Ibrahim as Pfand uf Konstantinopel gschiggt. Er isch e Joor spööter, no bevor
Winzer isch dä Bruef, wo mit em Wiibou verbundä isch. S Wort Winzer stammt vom latinische Wort vinitor (Wiibuur/Wiiläser) beziehigswis vinum (Wii). Im düütschä Sprachruum wärded für dä Bruef au andäri Bezeichnige wie Räbbuur z Bade, Wengerter z Württemberg, Weinzierl uf Bairisch, Weinhauer z Öschterriich oder au Weinbauer im Tirol brucht. Z Franken isch au d Bezeichnig Häcker verbräitet. Als Bruefsbegriff veraltet und nur no als Familienäme bekannt sind Rebmann oder Weinmann (Weimann, Weihmann). En Winzer pflägt und kultiviert d Wiiräbe. Au d Ufgabe nach dä Wymät wie s Härstelle und s Verchaufe vom Wii ghöred zum Bruefsbild vom Winzer. Meh als d Helfti vo de Wiibuure füered sälbschtändig en Familiebetrieb. Zur Värbesserig vo dä Absatzchance und zum rationelle Betrieb händ sich i vielne Gebiät d Winzer zu Winzergnosseschaftä zämegschlosse. Z Düütschland, i de Schwiiz und z Österrich isch Winzer än landwirtschaftlichä Usbildigsbruef mit ere drüüjährige Bruefsusbildig. Bekannt sind z Düütschland die Staatlich Lehr- und Versuechsaastalt für Wii- und Obstbou Weinsberg und d Hochschuel Geisenheim. Z Österriich werded a eigene Schuelä Weinbau- und Kellerfacharbeiter usbildet. D Iirichtig Höcheri Bundeslehraastalt und Bundesamt für Wii- und Obstbou in Klosterneuburg bütet als einzig sötigi in Österriich ä foifjährigi Usbildig mit Matur a. I
Dr John „Johnny“ Christopher Depp II (* 9. Juni 1963 z Owensboro, Kentucky) isch e US-amerikanische Schauspiler. Är zellt syt 2008 zue dr beschtbezahlte Karakterdarsteller z Hollywood. International bekannt woren isch er Ändi 1980er Johr dur d Färnsehserie 21 Jump Street. Mit dr Darstellig vum exzentrische Captain Jack Sparrow in dr Pirateraie Fluch der Karibik isch syni Popularitet no gwachse. Dr Depp spilt in syne Film vor allem uugwehnligi un extravaganti Figure, aber au reali Personen us dr Vergangehait un Gegewart. Anne 2008 isch er fir syni Roll in Sweeney Todd – Der teuflische Barbier aus der Fleet Street as beschte Hauptdarsteller in ere Kumedi mit eme Golden Globe uuszaichnet wore. Dreimol isch er bishär fir dr Oscar nominiert wore, nomol nyyn Nominierige het er fir e Golden Globe iberchuu, vier Nominierige fir Screen Actors Guild Award un fimf fir dr Saturn Award. Anne 1983 het dr Depp d Visaschischti Lori Allison ghyrote, d Eh isch no zwai Johr gschide wore. Är het derno Beziehige ghaa mit dr Schauspileri Sherilyn Fenn (1985 bis 1988), mit dr Schauspileri Winona Ryder (1989 bis 1993) un mit em Model Kate Moss (1994 bis 1998). Vu 1998 bis 2012 isch er liiert gsii mit
Typosquatting isch e Form vo Cybersquatting, wo druf berueht, dass e Person e Webadräss in eme Webbrowser versähentlich falsch iitippt un drno uf e alternativi Syte gfüehrt wird wo eme Cybersquatter ghört. Sälli Syte isch meischtens pornografisch odr satirisch, mänggmol aber au e Konkurrenzagebot. 'S git abr au Fäll, wo e Firma e Azahl vo Webadresse mit Tippfähler bsitzt un die zue dr richtig buechstabierte Hauptwebsyte umleitet, wie z. B. www.goolge.de, www.googel.de un www.gogle.de, wo alli zue www.google.de umleite. D' Domäni vo dr Website vom Präsident vo dr Vereinigte Schtaate, www.whitehouse.gov, het zwei bekannti "Tippfehler": www.whitehouse.com, e pornografischi Website un www.whitehouse.org, e satirischi Syte. Au d' Wikipedia isch e Typosquatting-Opfer: www.wiipedia.org, www.eikipedia.org un www.wilipedia.org sin alles Websyte, di Pop-Ups, Spyware/Adware un Wärbig-Suechmaschine enthalte. Öbbis ähnlichs hät AT&T drzue bewegt plötzlich di Telifonnummere "1-800-OPERATOR" ufzgeh un sie mit "1-800-CALL-ATT" z'ersetze. 'S schient, als ob vieli Amerikaner "Operator" nit buechstabiere chönne, will MCI viel Arbet gha het mit dr Nummere "1-800-OPERATER". Lueg au: URL, Cybersquatting
Ali Pascha (dr männlig Vornaame Ali und dr Ditel Pascha) bezäichnet die Persone: Ali Pascha (Admiral) († 1571), Oberbefaalshaber vo dr osmanische Flotte Ali Pascha von Silistra († 1690) Ali I. al-Husain Sultan vo Tunis Ali Pascha Scherif (1834–1897), en egüptische Regierigsbeamte und Züchter vo arabische Ross Ali Maher Pascha (1882–1960), en egüptische Politiker, Ministerbresidänt vo Egüpte Ali Rıza Pascha (1860–1932), en osmanische Staatsmaa, Groosswesir Benderli Ali Pascha († 1821), en osmanische Groosswesir Çandarlı Ali Pascha, en osmanische Groosswesir 1387 bis 1406 Kilic Ali Pascha (1519–1587), Korsar und Admiral vom osmanische Sultan Selim II. Mehmed Ali Pascha (1827–1878), e türkische Fäldherr Mehmed Emin Ali Pascha (1815–1871), e türkische Staatsmaa Muhammad Ali Pascha (1769–1848), Statthalter und Vizeköönig in Egüpte Tepedelenli Ali Pascha (1741–1822), Herrscher im türkische Albanie und Griecheland Ali Pascha stoot für: Ali Pascha von Janina oder Die Franzosen in Albanien, en Opere in äim Akt vom Albert Lortzing Lueg au: Pascha
Pascha bezäichnet: in de Ostchillene s christlige Osterfest e Bordell in Köln e Zitschrift en Ort im Oblast Leningrad z Russland e Nääbefluss vom Swir in Russland en osmanische Ditel e russischi süessi Kwarkspiis, wo mä an Ostere macht Pessach, die aramäischi und nöitestamäntligi Bezäichnig vo äim vo de drei jüüdische Hauptfest Pascha isch dr Naame vo: Edmund Pascha (au Páska; 1714–1772), e slowakische Komponist Norbert Pascha (* 1981), e dütsche Iishockygooli Pascha Christowa (1946–1971), e bulgarischi Sängere Pascha Reichman (1917–2005), e polnisch-jüüdische Partisan im Zwäite Wältchrieg und israelischs Milidäär, Jitzchak Avidov Pascha as Ditel häi die Persone gfüert: Aarifi Pascha (1830–1895), e türkische Staatsmaa Abdülkerim Pascha († 1923), en osmanische Generaal Abdülkerim Nadir Pascha (1807–1883), en osmanische Marschall Abdurrahman Abdi Pascha († 1686), en osmanische Militärbefäälshaber und Würdedreeger Abraham Levi Pascha, Chacham Baschi in Konstantinopel (1835–1839) Ahmad Urabi Pascha (1841–1911), en egüptische Offizier und Füerer vo dr Urabi-Beweegig Ahmed Cevdet Pascha (1822–1895), en osmanische Staatsmaa, Historiker und Rächtsgleerte Ahmed Muhtar Pascha (1832–1919), en osmanische Generaal Ahmed Tevfik Pascha (1845–1936), dr letscht osmanisch Groosswesir Ali Pascha (Admiral) († 1571), Oberbefaalshaber vo dr osmanische Flotte Ali Pascha von Silistra († 1690) Ali I. al-Husain Sultan vo Tunis Ali Pascha Scherif (1834–1897),
Pascha (osmanisch پاشا‎; türkisch paşa; albanisch pashë; änglisch pasha; franzöösisch pacha; italienisch bassa oder pascià) isch im osmanische Riich sit em 15. Joorhundert und im osmanische Vizeköönigriich Egüpte und däm sine Noochfolgerstaate dr Ditel vo de höggste Zivilbeamte und Milidäär gsi. Dr Ditel Pascha isch noch em Naame gstande. Bis 1867 isch dr Pascha dr Statthalter von ere osmanische Groossbrowinz (Eyâlet) gsi. Er het under iim vilmol meereri Beys as Guwernöör vo de Underbrowinze (Beylik, Sandschak) ghaa. E bsundrigi Stellig häi d Deys vo Algier, Tunis und Tripolis ghaa, wo as Paschas zitwiis fast vollständigi politischi Autonomii gnosse häi. As Rangabzäiche si vor eme Pascha zwäi bis drei Rossschwänz (tuğ) dräit worde; dä alterdümlig Bruuch isch vom Sultan Mahmud II. (1808–1839) abgschafft worde. Öbbe im gliiche Rang si d Aghas vo de Janitschare (zwei bis drei Rossschwänz) gstande. Hööcheri Ditel si Groosswesir (fümf Rossschwänz) und Wesir (drei Rossschwänz) gsi. Under de Paschas si d Beys (äi Rossschwanz), niideri Aghas und Efendis gstande. Im Zämmehang mit dr türkisch-dütsche Milidäärkooperazioon im 19. und 20. Joorhundert häi au e baar Dütschi dr Ditel bechoo. Bekannti Bischbil si dr Offizier Colmar Freiherr vo dr Goltz Pascha (1843–1916) und dr Iisebaanääscheniöör Heinrich August Meißner (1862–1940).
D Druuse (arabisch دروز‎, DMG Durūz), offiziell mäistens Madhhab at-Tauhīd (arabisch مذهب التوحيد‎, DMG maḏhab at-tauḥīd ‚Leerrichdig vo dr göttlige Äihäit‘) si e Religioonsgmäinschaft im Nooche Oste. Druuse lääbe hüt vor allem in Sürie (öbbe 700'000), im Libanon (öbbe 280'000), in Israel (125'300, also 1,63 % vo dr Bevölkerig im Joor 2004) und e Hämpfeli au z Jordanie. D Religioonsgmäinschaft isch im früeje 11. Joorhundert in Egüpte entstande, wo si sich vo dr ismailitische Schia abgspaltet häi. Iire Gründer isch dr messianistisch Missionäär Hamza ibn Ali ibn Ahmad, us Ostiran gsi, wo die koranisch Offebaarig und iiri ismailitisch Dütig abgleent het. S Bekenntnis vo dr Äinzighäit vo Gott (tauhīd) wurd alli gottesdienstlige Handlige überflüssig mache. Général Andrea: La révolte Druze et l'Insurrection de Damas. 1925-1926. Bibliothèque historique. Payot, Paris 1937. Paul-Jacques Callebaut: Les mystérieux Druzes du Mont-Liban. La Renaissance du livre, Tournai 2000, ISBN 2-8046-0333-4. Kais M. Firro: The Druzes in the Jewish State. A Brief History. Social, economic and political studies of the Middle East and Asia Bd 64. Brill, Leiden u. a. 1999, ISBN 90-04-11251-0. Abbas El-Halabi: Les Druzes. Vivre avec l'avenir. 2. Ausgabe. Editions Dar an-Nahar, Beyrouth 2005, ISBN 9953-74-042-9. Jad Hatem: Dieu en guise d'Homme dans
Rischon LeZion (hebräisch ראשוןـלציון, IPA: [ˈʀiʃɔn lɛˈtsiɔn], uf Dütsch „Erste für (zu) Zion“, arabisch ريشون لتصيون; au as Rishon LeZion dranskribiert) isch e Groossstadt z Israel im südlige Däil vom Groossruum Tel Aviv-Jaffa, öbbe zää Kilometer südlig vo Tel Aviv im sogenannte Gusch Dan. D Stadt het 243'973 Iiwooner (2015) und isch die viertgrössti im Land noch Jerusalem, Tel Aviv und Haifa. Rischon LeZion isch 1882 as Moschawa vo russische Immigrante gründet worde und isch äini vo de erste jüüdische landwirtschaftlige Siidlige in dr Nöizit im hütige Israel. Dr Naame chunnt us dr Biible: (Gott säit): „Ich sagte als Erster zu Zion...“ (Jesaja 41,27) Danach ist von einer Freudenbotschaft die Rede, die die frühen Einwanderer auf sich bezogen. E wichdiger Sektor vo dr Landwirtschaft isch scho seer früe dr Wiibau gsi: Im Joor 1887 isch mit dr Understützig vom Baron Edmond de Rothschild e Wiichällerei gründet worde. Zs dere het sich dr grösst Wiibroduzänt vo Israel, Carmel, entwigglet, wo dr formell Hauptsitz von em immer no z Rischon LeZion isch. In dr Zit vom britische Mandat isch in dr Stadt au no die ersti Brauerei z Palestina, Palestine Breweries, entstande, wo s Bier Nesher broduziert het. Im Joor 1948 het